મુંબઈ, 11 એપ્રિલ, 2018 –મુંબઈ પોલીસની આર્થિક ગુના શાખા (ઈઓડબ્લ્યુ)એ એનએસઈએલના કેસ સંબંધે કાર્યવાહીના ભાગરૂપે 63 મૂન્સ ટેક્નોલોજીસ (જૂનું નામ એફટીઆઇએલ)નાં ત્રણ ઓપરેટિંગ અકાઉન્ટ ફ્રીઝ કર્યાં તેના વિરોધમાં કંપનીના કર્મચારીઓએ ગઇકાલે આઝાદ મેદાનમાં શાંતિપૂર્ણ દેખાવો કર્યા હતા. કર્મચારીઓનું કહેવું હતું કે તપાસનીશ એજન્સીની જોહુકમીને લીધે એક લિસ્ટેડ કંપનીનાં રોજિંદા વ્યવહારો પર માઠી અસર થઈ છે અને સાથે સાથે તેમના પગાર પણ જોખમમાં મુકાયા છે.